open-index/open-wikipedia-markdown huggingface dataset:
Öllölä

**Öllölä** on kylä Joensuun Tuupovaarassa. Se valittiin vuoden kyläksi vuonna 1994. Kylässä on runonlaulaja Petri Shemeikan muistomerkki Pörtsämön erämaakalmistossa.

Ensimmäiset kirjalliset maininnat Öllölästä tunnetaan vuodelta 1637. Kylän tuolloisista asukkaista mainitaan nimeltä *Iivana Öllöinen*, jolla oli kylän ainoa hevonen, sekä *Mamoiko Nestorinpoika*. Öllölästä kasvoi vähitellen iso ja vilkas kylä. Vielä 1900-luvun kulta-aikoinaan siellä oli kaksi koulua, kolme kauppaa ja kunnalliskoti, ja nuorisoa oli paljon. Kylän pikkutilojen väki sai työtä ja lisäansioita ympäristön savotoista. Öllölän lava oli kuuluisa tanssipaikka.

Kylä on sittemmin vähitellen hiljentynyt ja autioitunut. Nykyisin asukkaita on enää noin 70, joista suurin osa on iäkkäitä. Kesäisin ympäristöön saapuu kuitenkin runsaasti kesäasukkaita, jotka vilkastuttavat kylän elämää.

## Lähteet

## Aiheesta muualla
* 
*
Shunosaurus

**Shunosaurus** (nimen merkitys: "Shunin lisko") oli sauropodeihin kuulunut kasvinsyöjädinosaurussuku. Sillä oli puolustautumista varten hännänpäässään piikikäs häntänuija. *Shunosaurus* eli 170–160 miljoonaa vuotta sitten keskijurakaudella. Sen fossiileja on löydetty Kiinasta.

## Koko ja ulkonäkö
*Shunosauruksen* pituus oli karkeasti noin 9,5 metriä. Sen hännänpäähän oli muodostunut nikamien tukema piikikäs häntänuija, jonka päältä kohosi kaksi viiden senttimetrin mittaista piikkiä. Nuija näyttää olleen puolustautumista varten. Piikikkäällä häntänuijallaan ja hännän vauhdillaan *Shunosaurus* aiheutti helposti murskaavaa tuhoa hyökkäävään teropodiin. Toinen mahdollinen tarkoitus nuijalle oli, että kaksi urosta käyttivät sitä niiden välisissä kilpailuissa valta-asemasta.

## Fossiililöydöt
*Shunosauruksen* fossiileja on löydetty Kiinassa kahdesta eri muodostelmasta. Löydettyihin fossiileihin kuuluu useita luurankoja, joista jotkut ovat säilyneet poikkeuksellisen hyvin. Suuri määrä *Shunosauruksesta* löydettyjä, hyvin säilyneitä yksilöitä on paljastanut paljon *Shunosauruksesta*, tehden siitä ehkä kaikkein täydellisimmän tunnetun sauropodisuvun. Löydetty fossiilimateriaali on myös sallinut paleontologien niin vahvistaa kuin spekuloida uusia teorioita muille sauropodeille, joita ei ole kuvattu niin hyvin kuin *Shunosaurusta*.

## Luokittelu
*Shunosauruksen* epäilyksettömästä rekonstruktiosta huolimatta sen filogeeninen sijoitus on yhä epäilyn alla. Jotkut sijoittavat *Shunosauruksen* heimoon Euhelopodidae heimon Cetiosauridae sijaan, johon se alun perin sijoitettiin. Vaatii ehkä näiden heimojen dinosaurusten fossiilien löytämistä ja lisätutkimista ennen kuin *Shunosaurus* voidaan varmasti sijoittaa yhteen niistä.

## Lähteet
Maailmankaikkeuden muoto

**Maailmankaikkeuden muoto** on epämuodollinen nimitys kosmologian osa-alueelle, joka tutkii kaikkeuden geometriaa. Osa-alue voidaan jakaa paikalliseen ja globaaliin tasoon. Paikallinen geometria liittyy havaittavan kaikkeuden kaarevuuteen ja globaali geometria liittyy koko kaikkeuden topologiaan, jota saattaa olla mahdotonta mitata.
Pahan sanansaattajat

**Pahan sanansaattajat** () on vuonna 2007 ensi-iltansa saanut yhdysvaltalainen kauhuelokuva, jonka ohjasivat Pangin veljekset. Pääosaa esittää Kristen Stewart.

Elokuvalle tehtiin vuonna 2009 suoraan videolle julkaistu esiosa *[[Pahan sanansaattajat 2]]* (*Messengers 2: The Scarecrow*), jonka ohjasi Martin Barnewitz.

## Juoni

Elokuva kertoo Solomonin perheestä, joka muuttaa kiireisestä Chicagosta maalle syrjäiselle alueelle Pohjois-Dakotaan. Pian perheen 16-vuotias tytär Jess alkaa kuitenkin nähdä outoja näkyjä ja kummituksia. Vanhemmat eivät usko Jessin kertomuksiin, mutta hänen hiljainen pikkuveljensä Ben näkee samoja asioita kuin Jesskin. Henget käyvät koko ajan väkivaltaisemmiksi ja Jess joutuu sen seurauksena vaaralliseen yhteenottoon. Hän yrittää varoittaa vanhempiaan, mutta turhaan. Vanhemmat luulevat Jessin vain haluavan takaisin kaupunkiin, eivätkä kuuntele tämän varoituksia.

## Rooleissa
Melalahti (Paltamo)

**Melalahti** on Paltamon kunnan kylä. Se sijaitsee Oulujärven pohjoisrannalla noin kolmentoista kilometrin päässä Paltamon keskustaajamasta länteen, valtatien 22 ja Oulun–Kontiomäen rautatien varrella. Melalahti on kauttaaltaan perinnemaisemaa, ja se on historiallisesti merkittävä alue, sillä Paltamon ensimmäinen asukas on nykytiedon mukaan asettunut Melalahden Rusalaan noin vuonna 1530. Melalahdessa vallitsee myös mikroilmasto, joka olosuhteiltaan muistuttaa Tikkurilan ilmasto-olosuhteita.

Perimätiedon mukaan Melalahti on saanut nimensä sen ensimmäisiltä asukkailta, jotka veneellään heittäytyivät kohtalon johdattamiksi ja meloivat sinne minne mela vei.

Alueella on aiemmin kasvanut jalopuita, muiden muassa tammea, jalavaa ja vaahteraa, mutta ne ovat nykyisin kadonneet ilmaston viilentymisen vuoksi. Horkanlammen siitepölyanalyysin mukaan alueella on harrastettu maanviljelystä jo varhain, viljelijöinä ovat olleet ilmeisesti lappalaiset.

Melalahden tärkeimmät tieyhteydet ovat valtatie 22 sekä valtatieltä kylään ja edelleen Manamansaloon johtava Manamansalontie. Kylällä on aiemmin ollut oma rautatieasema, mutta se on lakkautettu. Lähin rautatieasema, jossa henkilöjunat pysähtyvät, on Paltamon rautatieasema kunnan keskustaajamassa.

Entinen ministeri, professori Keijo Korhonen on syntynyt ja kasvanut Melalahdessa ja asuu kesäisin Melalahdessa aivan Oulujärven rannassa.

## Lähteet

## Aiheesta muualla
* Melalahden kylän kotisivut
### Kirjallisuutta
*Hietamäki, Bertta (toim.): *Melalahden ihmisistä ja taloista*. Omakustanne, 1993. .
Liminpuron seisake

**Liminpuron seisake** () oli rautatieseisake Vaalan kunnassa sijaitsevassa Liminpuron kylässä rataosalla . Liikennepaikka sijaitsi Oulujärveen laskevan samannimisen pikkujoen länsirannalla.

Liikennepaikalla oli pieni Thure Hellströmin laatimien tyyppipiirustusten mukaan rakennettu pysäkkirakennus. Ratapiha käsitti pääraiteen lisäksi yhden läpiajettavan sivuraiteen junien kohtaamisia sekä tavaran kuormausta varten. Sekä liikennepaikkarakennus että ratapiha on purettu. Liikennepaikka lakkautettiin lättähattuliikenteen päättyessä 1980-luvulla.

Liikennepaikkarakennuksen hirret siirrettiin vuonna 1984 Rokualle, jossa niistä rakennettiin ravintolan yhteyteen kahvio ja vastaanottotilat.

Liminpurossa pysähtyvät toisinaan Pohjois-Suomen Rautatieharrastajien operoimat lättähattumuseojunat. Entisen liikennepaikkarakennuksen paikka on museoliikennettä varten merkitty pienellä nimikyltillä.

Ratahallintokeskus on varannut uudelle suunnitellulle liikennepaikalle nimen Liminpuro ja liikennepaikkalyhenteen Lmp. Mahdollisesti avattava uusi Liminpuron liikennepaikka sijaitsee suunnilleen samalla kohdalla kuin entinen liikennepaikka.

## Lähteet

## Aiheesta muualla
* Vaunut.org: kuva pysäkkirakennuksesta
NHL 97

**NHL 97** on EA Sportsin kehittämä ja julkaisema jääkiekkoaiheinen urheilupeli. Peli on julkaistu vuonna  DOSille, PlayStationille, Sega Mega Drivelle, Sega Saturnille, Super Nintendo Entertainment Systemille ja Windowsille.

Peli kansikuvassa on Florida Panthersin maalivahti John Vanbiesbrouck. Peli käytti 3D-grafiikkaa ja pelissä kuultiin ensimmäistä kertaa selostaja Jim Hughson kommentoimassa ottelua. 
*NHL 97:ssä* ovat mukana kauden 1996–1997 NHL-joukkueet. Pelissä oli myös ensimmäistä kertaa mahdollisuus pelata maajoukkueilla, jotka olivat Kanada, Yhdysvallat ja Venäjä.

## Vastaanotto
Peli sai GameSpotin arvostelussa arvosanaksi 7.2/10. Pelin ohjattavuus ja vasteaika saivat kehuja. Satunnaisia animaation pätkimisiä kiekkoilijoiden liikkeitä sanottiin realistiksi.

*[[PC Gamer]]in* arvostelussa peli sai arvosanaksi 93/100.

## Lähteet

## Aiheesta muualla
*
Snowball

**Snowball** (, kevät 1964 Nottinghamshire, Iso-Britannia &ndash; helmikuu 1979) oli tiettävästi maailman vanhin marsu, joka saavutti 14 vuoden, 10 kuukauden ja kahden viikon iän. Snowballin ikäennätys on kirjattu Guinnessin ennätysten kirjaan.

## Lähteet
Burnout (videopeli)

**Burnout** on Criterion Gamesin kehittämä ja Acclaimin julkaisema ajopeli. *[[Burnout (pelisarja)|Burnout]]*-pelisarjan ensimmäinen osa julkaistiin vuonna 2001 PlayStation 2:lle sekä seuraavana vuonna Nintendo GameCubelle ja Xboxille.

*Burnoutiin* sisältyy melko pieni määrä autoja. Kokoelmaan kuuluu muun muassa lava-auto, Sedan ja pieni c-segmentin auto. Pelin radat perustuvat oikean maailman paikkoihin. Kolme radoista sijoittuu Yhdysvaltoihin (Route 66, New York ja Napan piirikunta), yksi Ranskaan (Pariisi) ja yksi Espanjaan (Aurinkorannikko).

## Lähteet

 

## Aiheesta muualla
*
Dancemob

**Dancemob** oli elektronisen tanssimusiikin erikoisohjelma, jota lähetettiin Radiomafiassa vuosina 1991–1998. Ohjelma alkoi tammikuussa 1991 ja sitä juonsi Alex Nieminen. *Dancemob* tuli aluksi lauantai-iltaisin, mutta vaihtui vuonna 1993 perjantai-iltaan. Vuonna 1997 *Dancemob* siirtyi lauantai-iltaan ja viimeisenä lähetysvuotenaan se oli osa ''Tiistain tanssi-ilta'' -ohjelmakokonaisuutta. Ohjelman pituus näinä vuosina vaihteli kahdesta kolmeen tuntiin. *Dancemobin* sisällä oli erillisiä ohjelmaosuuksia, kuten Gilles Petersonin juontama "A Thing Called Jazz", DJ Joken "Technomix", Dave Dorrellin "London Report" ja Dr. Bob Jonesin "Soul Surgery".

*Dancemob* oli etenkin house-musiikin ohjelma, mutta ohjelmassa kuultiin muitakin tanssimusiikin tyylilajeja kuten acid jazzia, trip hopia, rapia ja junglea. *Dancemob* sai vuonna 1997 rinnalleen toisen radio-ohjelman nimeltään *Dancemob Lite*, jota Nieminen myös juonsi. Ohjelma tuli aluksi lauantai-illassa, mutta vaihtui perjantai-iltaan, jossa pysyi Radiomafian viimeisille päiville asti. *Dancemob Litessä* soitettiin nimensä mukaisesti hieman kevyempää tanssimusiikkia, pääasiassa kuitenkin housea ja trancea.

Alex Niemisen lopettaessa vuoden 1998 lopulla radiotyöt, jatkui *Dancemob Lite* Kalle Miettisen juontamana. Ohjelman lähetysaika oli kello 21&ndash;23. Ohjelman kohteina olivat muun muassa Britannian tanssilista, Suomen klubit ja muut tanssimusiikkitapahtumat sekä myös suomalaiset ja ulkomaiset DJ:t. Ohjelmassa soitettiin myös demoja. Radiomafian muututtua YleX:ksi vuoden 2003 alussa *Dancemob Lite* loppui ja Miettinen sai oman ohjelmaosuuden *Tiistain tanssi-illasta*.

## Muuta

*Dancemob* palasi hetkeksi ääneen vielä kesällä 2005 parituntisten "levylaukkulähetysten" muodossa.  Tuolloin Nieminen soitti suosikkikappaleita omilta *Dancemob*-vuosiltaan, ja Miettinen puolestaan veti pari lähetystä, joissa soivat pääasiassa *Dancemob Liten* ja *Tiistain tanssi-illan* klassikot.   

## Lähteet

## Aiheesta muualla
* Klubitus-foorumit: Alex Nieminen YleX - 8.7.2005 - Dancemob Classics
Rakenteen muodostuminen

**Rakenteen muodostuminen** tarkoittaa kosmologiassa siirtymistä alkuräjähdyksen jälkeistä, kosmisessa taustasäteilyssä havaittavasta, homogeenisesta ja isotrooppisesta kaikkeudesta epähomogeenisempaan suuntaan. Epähomogeenisuuden synty ja runsastuminen mahdollisti rakenteiden kuten galaksit ja tähdet muodostumisen.

## Lähteet
American Le Mans Series

**American Le Mans Series** (**ALMS**) oli Pohjois-Amerikassa ajettava urheiluautosarja.

Sarjassa ajettiin neljässä luokassa: LMP1 ja LMP2 -luokkien Le Mans Prototype -prototyyppiautoilla sekä GT1 ja GT2 -luokkien *[[Gran Turismo (autotyyppi)|Gran Turismo]]* -urheiluautoilla. Säännöt olivat identtiset Le Mansin sääntöjen kanssa.
Kilpailujen pituudet vaihtelivat tunnin ja 40 minuutin mittaisista kilpailuista Le Mansin 24 tunnin ajon hengen mukaisiin 12 tunnin kestävyysajoihin.
 
## Historia
American Le Mans Seriesin perusti vuonna 1999 liikemies Don Panoz. Vuonna 1998 hän järjesti yhdessä Le Mansin 24 tunnin ajon järjestävän seuran Automobile Club de l’Ouestin (ACO) kanssa yhteistyössä Road Atlantan radalla Petit Le Mans -kilpailun esikuvansa hengessä osana Professional SportsCar Racing -sarjaa. Seuraavana vuonna sarjan nimi muutettiin nykyiseksi ja käyttöön otettiin ACO:n säännöt. ALMS:n ja ACO:n yhteistyötä jatketaan yhä, ja ALMS-tallit ovat etusijalla pääsystä Le Mansin ajoihin.

Vuonna 1999 sarjaan kuului kahdeksan kilpailua. Sarja käynnistyi Sebringin 12 tunnin ajoilla, ja päättyi Las Vegas Motor Speedwaylla ajettuun kilpailuun. Vuodeksi 2000 osakilpailujen määrä nousi kahteentoista, kaksi kilpailua ajettiin Euroopassa ja yksi Australiassa. Seuraavaksi kaudeksi Euroopan kilpailut poistuivat kalenterista ja kaudeksi 2001 luotiin oma European Le Mans Series -sarja, joka jäi yhden kauden pituiseksi. Alkuvuosina sarjan kilpailut käytiin lähinnä ovaaliratojen ja niiden sisäpuolelle tehtyjen mutkikkaiden rataosuuksien yhdistelmäradoilla, mutta kilpailuja on käyty myös varsinaisilla kilparadoilla kuten Laguna Secassa, Mosportissa, Road Atlantassa ja Sebringillä.

Mestaruussarjan kaksi parasta tallia saivat automaattisen osallistumisoikeuden seuraavan vuoden Le Mansin 24 tunnin ajoihin. Yksityistallit, joilla ei ole autotehtaiden tukea takanaan, kilpailivat lisäksi IMSA Cupista sekä kilpailukohtaisista palkinnoista. Sarjaan osallistuneet autotehtaat olivat Audi (LMP1), Porsche, Acura (LMP2), Chevrolet (GT1), sekä Panoz, Ferrari ja Porsche (GT2). Aikaisemmin sarjassa ovat olleet mukana myös Aston Martin, BMW, Cadillac ja Chrysler tehdastallien muodossa.

Kaudelle 2014 sarja yhdistyi Rolex Sports Car Series -sarjan kanssa muodostaen United SportsCar Championship -sarjan, joka nykyisin tunnetaan IMSA SportsCar Championship -sarjana.

## Kuljettajien mestarit

## Tallien mestarit

## Lähteet

## Aiheesta muualla
*Virallinen sivusto
Burnout Legends

**Burnout Legends** on Criterion Gamesin kehittämä ja Electronic Artsin vuonna 2005 julkaisema ajopeli. *Legends* on *[[Burnout (pelisarja)|Burnout]]*-pelisarjan viides osa, ja pelisarjan neljännen osan *[[Burnout Revenge]]n* PlayStation Portable -versio. Peli on samalla pelisarjan ensimmäinen peli PlayStation Portablelle. Peliä seurasi *[[Burnout Dominator]]* vuonna 2007.

## Lähteet

 

## Aiheesta muualla
*
Gallen-Kallelan Museo

**Gallen-Kallelan Museo** on Tarvaspäässä Espoossa sijaitseva, taidemaalari Akseli Gallen-Kallelan suunnittelema ja vuosina 1911–1913 rakennuttama ateljee, joka toimii nykyään museona. Rakennus sijaitsee Laajalahden pohjoisrannalla lähellä Turunväylää. Museo välittää Akseli Gallen-Kallelan taiteeseen ja vaikutukseen liittyvää tietoa ja aineistoja, järjestää vaihtuvia näyttelyitä, esittelee Gallen-Kallelan ja hänen aikalaistensa taidetta, elämää sekä nykytaidetta.

## Historia

Tarvaspää avattiin yleisölle vuonna 1961 Gallen-Kallelan Museona. Museosäätiö perustettiin vuonna 1958.

## Museorakennus

Akseli Gallen-Kallela suunnitteli Tarvaspään ateljeelinnan työskentely- ja näyttelytilakseen, josta myöhemmin tulisi museo. Rakennuksen ateljeetila edustaa tyyliltään suomalaista kansallisromantiikkaa, torni keskieurooppalaista linna-arkkitehtuuria ja loggia italialaista renessanssiarkkitehtuuria. Gallen-Kallela suunnitteli maalaavansa rakennuksen valkoiset seinät seinämaalauksilla, mutta hän ei koskaan toteuttanut suunnitelmaansa. Tarvaspään pihapiirissä on 1850-luvulla rakennettu puuhuvila, Villa Linudd, joka toimi aikoinaan Gallen-Kallelan kotina, nykyisin kahvilana ja ravintolana. Tarvaspää rakennettiin Albergan kartanon maille.

## Muuta

Museo nähdään Ken Russellin brittiläisessä vakoiluelokuvassa *[[Miljardin dollarin aivot]]* (1967), jota kuvattiin Suomessa. Rakennus esittää elokuvan pääkonnan Leo Newbigenin kotia.

## Liikenneyhteydet

Museon lähelle liikennöi arkisin Helsingin sisäinen lähibussilinja 33 Munkkivuoresta Munkkiniemen kautta Tarvoon, josta voi kävellä kaupunginrajan yli siltaa pitkin. Espoon puolella lähin bussipysäkki on vähän yli kilometrin päässä sijaitseva Tarvaspääntie, jota käyttävät linjat 206 ja 502. Vuonna 2015 rakennetun liittymän ansiosta ajo moottoritieltä Helsingin suunnasta Tarvaspäähän helpottui huomattavasti.

## Galleria


Tarvaspään ateljee rakenteilla.tif|Ateljee rakenteilla, Gallen-Kallelan hahmotelma vuodelta 1912
Le musée Gallen-Kallela (Espoo, Finlande) (6873992597).jpg|Sisäpuoli vuonna 2013
Tarvaspää atelier 2.JPG|Sisäpuoli vuonna 2011
Le musée Gallen-Kallela (Espoo, Finlande) (6873992311).jpg|''Liekki''-ryijy


## Lähteet

* 

### Viitteet

## Aiheesta muualla

* Gallen-Kallelan Museo
* Gallen-Kallelan Museon ääniopas
* Museonjohtaja Tuija Wahlroos 375 humanistia -sivusto Helsingin yliopiston humanistinen tiedekunta. 15.9.2015.
* Tarvaspään jättiläisen jäljillä, Suomen Kuvalehti, 18.05.1935, nro 20, s. 10, Kansalliskirjaston digitaaliset aineistot
Blaze the Cat

**Blaze the Cat** on fiktiivinen hahmo *[[Sonic the Hedgehog]]* -sarjan videopeleistä. Hän on prinsessa toisesta ulottuvuudesta.

## Hahmo
Blaze muistuttaa monessa asiassa Sonicia. Blazen voimat perustuvat tulen käyttöön. Hän pystyy tulta ympärillään pyörittämällä suorittamaan samantyyppisiä hyökkäyksiä kuin Sonic. Blaze on voimakkaiden Solsmaragdien suojelija, kuten Knuckles the Echidna on Mestarismaragdin suojelija Sonicin ulottuvuudessa. Sol smaragdeilla on samoja voimia kuin Kaaossmaragdeilla, joten ne kiinnostavat muitakin. Kun Blaze saa kerättyä kaikki seitsemän Sol smaragdia, hänestä tulee entistä voimakkaampi Burning Blaze. Blazen arkkivihollinen on samasta ulottuvuudesta kotoisin oleva Eggman Nega. Blazen ystäviä ovat Silver the Hedgehog, Cream the Rabbit, Sonic the Hedgehog, Miles ”Tails” Prower sekä Marine the Raccoon.

Blazen ensiesiintyminen on *[[Sonic Rush]]* -pelissä. Tri. Ivo ”Eggman” Robotnik saapuu Blazen ulottuvuuteensa ja vie hänen vartioimansa Solsmaragdit, jolloin Blazen ja Sonicin maailmat eivät ole enää tasapainossa ja alkavat sulautua yhteen. Blaze seuraa Eggmania Sonicin maailmaan, jossa hän kohtaa Creamin. Hänellä ei ole oikeita ystäviä omassa maailmassaan, minkä vuoksi hän aluksi haluaa toimia yksin ja ilman apua. Sonic ja Blaze taistelevat pelissä kerran toisiaan vastaan, mutta tajuavat olevansa samalla puolella. He kukistavat Eggmanin ja Eggman Negan ja palaavat sitten omiin ulottuvuuksiinsa.

Blazella on ystävä nimeltä Silver the Hedgehog. Silverin erikoiskykynä on telekineesi, jota hän käyttää eniten ystäviensä ja erityisesti Blazen suojelemiseen. Vaikka Silver on naiivi, Blaze tavallaan pitää hänestä. Kaiken sen lisäksi ''Sonic the Hedgehog'' (2006) -pelin Silver tarinan lopussa, kun Silver yrittää imeä Solarista sieluunsa, muttei kykene tähän, sen sijaan Blaze, jonka sielu on tulessa, pystyy. Blaze onnistuu sulkemaan Solariksen sieluunsa, ja hän pyytää Silveria suorittamaan Chaos Controllin (siirtääkseen itsensä toiseen ulottuvuuteen). Silver epäröi. Hän sanoo, ettei pysty tekemään hänelle pahaa ja että Blaze on tämän ystävä. Blaze hymyilee ja kääntyy Silveriin päin. Hän sanoo ”Olet niin naiivi, mutta juuri siitä sinussa pidän.” Sitten Blaze imee Solarisin täysin itseensä ja alkaa haihtua. Silver huutaa ”Blaze!” Blaze hymyilee ja sanoo ”Onnea matkaan Silver!” minkä jälkeen Blaze lentää taivaaseen, ja tumma taivas muuttuu kauniiksi taivaaksi. Sen jälkeen Silver jää suremaan parasta ystäväänsä ja jatkaa eteenpäin.

## Pelit joissa Blaze esiintyy
* *[[Sonic Rush]]*
* ''Sonic the Hedgehog'' (2006)
* *[[Sonic Rush Adventure]]*
* *[[Sonic and the Secret Rings]]* (avattavana hahmona)
* *[[Sonic Riders: Zero Gravity]]* (avattavana hahmona)
* *[[Mario & Sonic at the Olympic Games]]*
* *[[Super Smash Bros. Brawl]]* (avattavana figuurina)
* *[[Mario and Sonic at the Olympic Winter Games]]*
* *[[Sonic and the Black Knight]]*
* *[[Sonic Generations]]*
* *[[Mario & Sonic at the London 2012 Olympic Games]]*
* *[[Team Sonic Racing]]*

## Muut esiintymiset
* *Sonic Archie* -sarjakuva
* *Sonic Universe* -sarjakuva

## Aiheesta muualla
*  Mobius Encyclopaedia 
*  Sonic Retro
Rouge the Bat

**Rouge the Bat** on fiktiivinen hahmo Sonic the Hedgehog -sarjan videopeleissä.
Hän esiintyy myös Sonic Archie-, Sonic X- ja Sonic Universe -sarjakuvissa, sekä Sonic X -animaatiossa.
Rouge kuuluu toisinaan myös Team Chaotixin kokoonpanoon. Rouge on ammatiltaan vakooja, mutta harrastaa myös aarteenmetsästystä.

## Kyvyt
Rouge kykenee liitämään ja lentämään. Lisäksi hän on taitava kiipeämään seiniä. Rouge ei kykene Knucklesin tavoin havaitsemaan aarteita (esimerkiksi Master Emerald-smaragdin sirpaleita) vaistonvaraisesti, mutta hän käyttää apunaan toisinaan tutkaa aarteiden löytämiseksi.
Rougen taisteluliikkeisiin kuuluvat erilaiset potkut. Sonic "Nextgen"issa hän käyttää apunaan kahdenlaisia pommeja.

Apuvälineinä Rouge on käyttänyt mm. kaivuutyökalua (Pick Nails) ja "Treasure Scope"-nimistä välinettä erilaisten salaisuuksien paljastamiseksi. Lisäksi hänellä on usein mukanaan radiopuhelin yhteydenpitoa varten.

## Suhteet muihin hahmoihin
Shadow the Hedgehog on yleensä Rougen liittolainen.
Rouge ja Shadow ovat lähes aina samassa paikassa samaan aikaan ja Shadow on muutamaan kertaan pelastanutkin Rougen, kuten Prison Islandin räjähdykseltä, kun Rouge jäi loukkuun Security Hall-kassakaappiin (Sonic Adventure 2), sekä Dr. Robotnikin väijytyksestä (Sonic the Hedgehog (2006)).
Prison Islandilla Shadown motiivina olivat Rougen hallussa olleet 3 Kaaossmaragdia.

Knuckles the Echidna pelasti Rougen putoamasta laava-altaaseen Sonic Adventure 2ssa, todellisuudessa hän oli huolissaan myös Rougen hallussa olleista Master Emeraldin kappaleista.

Amy Rose kohtasi Rouge’n vankisaarella, kun Amy luuli vahingossa Shadow’ta Soniciksi.

## Pelit, joissa Rouge esiintyy
*Sonic Adventure 2 (Sega Dreamcast)
*Sonic Adventure 2 Battle (Nintendo GameCube)
*Sonic Heroes (PlayStation 2, GameCube, Xbox)
*Shadow the Hedgehog (peli) (PlayStation 2, GameCube, Xbox)
*Sonic Battle (Game Boy Advance)
*Sonic Riders (PlayStation 2, GameCube,Xbox)
*Sonic Rivals (PlayStation Portable, ei pelattava hahmo)
*Sonic the Hedgehog (2006) (Xbox 360, PlayStation 3)
*Sonic Rivals 2 (PlayStation  Portable)
*Sonic Riders: Zero Gravity (PlayStation 2, Wii)
*Sonic Chronicles: The Dark Brotherhood (Nintendo DS)
*Mario & Sonic at the Olympic Winter Games (Wii, Nintendo DS) (pomovastuksena)
*Sonic Generations (PlayStation 3, Xbox 360, Nintendo 3DS) (ei pelattava hahmo, mutta auttaa joissakin haastetehtävissä)
*Mario & Sonic at the London 2012 Olympic Games (Wii, Nintendo 3DS) (ei pelattava hahmo)
*Sonic Colours (Nintendo DS) (esiintyy vain sivutehtävissä)
*Sonic Free Riders (Kinect)

Super Smash Bros. Brawl-pelistä Rougen löytää muutamina eri tarroina.
Druk Air

**Druk Air** ()  on Bhutanin kansallinen lentoyhtiö, joka on perustettu 5. huhtikuuta 1981. Yhtiön solmukohtana toimii Paron kansainvälinen lentoasema.

Druk Airin laivastoon kuuluu mm. kolme Airbus A319-115 -tyyppistä matkustajakonetta. Yhtiö lentää seitsemään kohteeseen.

## Historia

Druk Air aloitti toimintansa 14. tammikuuta 1983 18-paikkaisella Dornier 228-200:lla. Alkuun reittilentoja tehtiin Parosta Kolkataan ja Dhakaan.

Reittilennot BAe 146-100:lla alkoivat marraskuussa 1988, ja samalla lisättiin reitit Parosta New Delhiin, Bangkokiin ja Katmanduun. Ensimmäiset lennot Airbus A319:llä alkoivat lokakuussa 2004.

Druk Air oli pitkään ainoa bhutanilainen lentoyhtiö, kunnes yksityinen Bhutan Airlines perustettiin vuonna 2011.

Bhutanin hallitus omistaa Druk Airin kokonaan.

## Kohteet

Druk Air lentää kahdeksaan kohteeseen Aasiassa.

## Laivasto

Laivaston keski-ikä joulukuussa 2022 on 10 vuotta.

## Lähteet

## Aiheesta muualla

*Viralliset kotisivut
Keoladeon kansallispuisto

**Keoladeon kansallispuisto** on 28,73 neliökilometrin laajuinen kansallispuisto Rajasthanin osavaltiossa Intiassa. Se on tunnettu linnuston suojelualue, johon monet uhanalaiset muuttolinnut, kuten lumikurjet, tulevat talvehtimaan. Alue julistettiin suojelualueeksi vuonna 1971 ja kansallispuistoksi 1982. Unesco lisäsi kansallispuiston maailmanperintöluetteloon vuonna 1985.

Keoladeo on suoalue, joka sijaitsee Gangesin tasangolla. Koko alue luotiin keinotekoisesti 1850-luvulla kanavilla, ojilla ja padoilla. Se oli yli sadan vuoden ajan Bharatpurin maharadžojen lintujen metsästysalue. Intian itsenäisyyden jälkeen metsästysoikeudet säilyivät aina vuoteen 1972.

Kansallispuiston alueella talvehtii pieni populaatio uhanalaisia lumikurkia. Muita talvehtivia lintuja ovat muun muassa ruostesorsa, lokkeja, lapasorsa, jouhisorsa, heinätavi, tukkasotka sekä punasotka.

Tiedosto:Brahminy Starling (Sturnus pagodarum) at Bharatpur I IMG 5779.jpg|Bramiinikottarainen(*Sturnus pagodarum*)
Tiedosto:Large-billed Crow (Corvus macrorhynchos) feeding on Semal (Bombax ceiba) at Bharatpur I IMG 5780.jpg|Paksunokkavaris(*Corvus macrorhynchos*)
Tiedosto:Citrine Wagtail (Motacilla citreola)- Breeding Male of calcarata race at Bharatpur I IMG 5752.jpg|Sitruunavästäräkki(*Motacilla citreola*)
Tiedosto:Ruddy Shelduck (Tadorna ferruginea)- Female at Bharatpur I IMG 5336.jpg|Ruostesorsa(*Tadorna ferruginea*)


## Lähteet

## Aiheesta muualla

* Keoladeon kansallispuisto UNESCOn sivuilla  
* Wildlife in India 
* Matkakertomuksia Keoladeoon
Moraalittoman velan teoria

**Moraalittoman velan teoria** on oppi, jonka mukaan diktaattorin, yksityisten pankkien tai paikallisten yritysten ottamia lainoja ei voida myöhemmin pätevästi siirtää valtion maksettavaksi. Mikäli näin tehdään ja siirto katsotaan päteväksi, yhteiskunta joutuu maksamaan yksityisten yritysten tai henkilöiden lainat. Tämä käytäntö on ollut yleinen monissa kehitysmaissa, ja sitä ovat epäsuorasti tukeneet globaalit rahoituslaitokset IMF ja maailmanpankki. Moraalittoman velan myötä myös monet kohtalaisen rikkaat maat kuten Argentiina on syösty velkaloukkuun. 

Moraalittoman velan teoriaa on sovellettu kansainvälisesti, muun muassa kun Kuuban diktaattorien (mm. Fulgencio Batistan) valtavat velat tunnustettiin yksityisiksi veloiksi eikä Kuuban valtion eli koko kansan veloiksi. Lainaa myöntäneet rahoituslaitokset halusivat siirtää velan Kuuban valtion maksettavaksi, koska tiesivät etteivät saisi rahoja takaisin yksityishenkilöltä.

Moraalittoman velan teorian mukaan valtion johdon tai yritysten velat ovat silloin yksityisiä eli moraalittomia, kun valtio eli kansa ei niistä hyödy vaan hyödyn saa diktaattori tai yrityksen johto. Tällaisessa tapauksessa velkaa ei siis voida siirtää valtion vastuulle ja koko kansan maksettavaksi, koska siitä ei ole ollut sille mitään hyötyä.

## Lähteet
Colin Jackson

**Colin Ray Jackson** (s. 18. helmikuuta 1967 Cardiff, Wales) on brittiläinen 110 metrin aitajuoksija, moninkertainen maailman- ja euroopanmestari.

Nuoruudessaan krikettiä, rugbya, jalka- ja koripalloa pelannut Jackson aloitti yleisurheilun Malcolm Rodger Arnoldin valmennuksessa aluksi kymmenottelijana, sittemmin 110 metrin aitajuoksuun erikoistuen. Hän juoksi matkan maailmanennätyksen 12,91 voittaessaan maailmanmestaruuden Stuttgartissa 1993. Liu Xiang sivusi ennätystä Ateenan olympialaisissa ja rikkoi sen kahta vuotta myöhemmin. Jacksonin vuonna 1994 Saksan Sindelfingenistä juoksema sisäratojen 60 metrin aitojen maailmanennätys 7,30 oli voimassa helmikuuhun 2021 saakka, jolloin sen rikkoi Grant Holloway.

Urheilu-uransa jälkeen Jackson on tehnyt ohjelmia BBC Radio Walesille.

## Saavutukset
*110 metrin aidat
**Olympialaiset: 1988 hopeaa, 1992 7. sija, 1996 4. sija, 2000 5. sija
**MM-kilpailut: 1987 pronssia, 1993 kultaa, 1997 hopeaa, 1999 kultaa
**EM-kilpailut: 1990 kultaa, 1994 kultaa, 1998 kultaa, 2002 kultaa
**Kansainyhteisön kisat: 1986 hopeaa, 1990 kultaa, 1994 kultaa, 2002 hopeaa
**Junioreiden MM-kilpailut: 1986 kultaa
**Junioreiden EM-kilpailut: 1985 hopeaa
**Maailmancup: 1992 voitto
**Euroopan cup: 1989 voitto, 1991 voitto, 1993 voitto, 1998 voitto, 2002 voitto
*60 metrin aidat 
**MM-hallikilpailut: 1987 4. sija, 1989 hopeaa, 1993 hopeaa, 1997 hopeaa, 1999 kultaa
**EM-hallikilpailut: 1987 hopeaa, 1989 kultaa, 1994 kultaa, 2002 kultaa
*60 metriä
**EM-hallikilpailut: 1994 kultaa

## Henkilökohtaiset ennätykset
*100 m – 10,29 (1990)
*200 m – 21,19 (1988), 21,0 (1988) 
*110 m aj – 12,91 (1993)
*200 m aj – 22,63 (1991)
*Pituus – 756 (1986), 796w (1986)
### Hallissa
*60 m – 6,49 (1994)
*50 m aj – 6,40 (1999)
*60 m aj – 7,30 [1994)

## Lähteet
*Colin Jacksonin profiili Welsh athletics -sivuilta 

### Viitteet
Clinton Hill

**Clinton Hill** (s. 19. huhtikuuta 1980 Johannesburg, Etelä-Afrikka) on australialainen pikajuoksija, jonka päämatka on 400 metrin juoksu.

Hillin perhe muutti 1998 Etelä-Afrikasta Australiaan ja hän sai maan kansalaisuuden vuonna 2000. Seuraavana vuonna hän oli toinen Universiadien 400 metrillä ajalla 45,63. Vuoden 2002 Kansainyhteisön kisoissa hän oli kahdeksas 400 metrillä. Lisäksi hän oli mukana Australian 4 x 400 metrin viestijuoksujoukkueessa, joka sijoittui kisoissa viidenneksi. Kauden lopussa hän oli yleisurheilun maailmancupissa 400 metrillä viides. Pariisin MM-kisoissa 2003 Hill karsiutui välierissä ajalla 45,35. Seuraavana vuonna Ateenan olympialaisissa hän karsiutui henkilökohtaisen matkan alkuerissä, mutta oli mukana voittamassa olympiahopeaa maansa viestijoukkueessa. Hill loukkasi akillesjänteensä tammikuussa 2005, mikä piti hänet sivussa kilpakentiltä lähes koko loppuvuoden. Kansainyhteisön kisoissa 2006 hän karsiutui 400 metrin välierissä, mutta oli mukana Australian joukkueessa, joka voitti kultaa 4&nbsp;x&nbsp;400 metrin viestissä. Kauden lopussa hän juoksi yleisurheilun maailmancupissa 400 metrillä kahdeksanneksi.

## Ennätykset
* 200 metrin juoksu: 21,76 (2001)
* 300 metrin juoksu: 34,20 (2006)
* 400 metrin juoksu: 45,06 (2006)
* 800 metrin juoksu: 1.52,20 (1998)

## Lähteet
Lumikurki

**Lumikurki** (*Grus leucogeranus*) on äärimmäisen uhanalainen kurkilintu.

Lumikurki pesii Sahan tasavallan ja Länsi-Siperian alueella. Se on pitkän matkan muuttolintu. Itäiset populaatiot talvehtivat Jangtsejoella Kiinassa, keskimmäiset Keoladeon kansallispuistossa Intiassa ja läntiset keskisessä Iranissa. Lumikurjet elävät suomailla, jossa ne syövät vesikasveja.

Lumikurki on isokokoinen kurkilaji. Suurimmat koiraat voivat olla pituudeltaan 140 senttimetriä ja painaa yli 10 kilogrammaa. Aikuiset yksilöt ovat lähes kokonaan valkoisia lukuun ottamatta tummanpunaista naamiota, joka ulottuu nokasta silmän taakse. Lumikurjilla on keltainen iiris ja punertavat jalat. Nuorilla yksilöillä on höyhenkoristeinen naamio ja ruskeankeltainen tai kanelinvärinen höyhenpuku.

Lajin tila on kriittinen, sillä yksilömäärän oletetaan laskevan radikaalisti lähitulevaisuudessa. Kiinassa sijaitsevat talvehtimisalueet ovat vaarassa joutua hydrologisiin muutoksiin Kolmen rotkon padon takia.

## Lähteet

## Aiheesta muualla
*Kansainvälinen kurkijärjestö – lumikurki  
*
Vicente Sánchez

**Vicente Martín Sánchez Bragunde** (s. 7. joulukuuta 1979 Montevideo, Uruguay) on uruguaylainen jalkapalloilija, pelipaikaltaan hyökkääjä. Hän on kotimaansa lisäksi pelannut Meksikossa, Yhdysvalloissa ja vuosina 2008–2010 saksalaisseura Schalke 04:ssä. Hän on pelannut myös Uruguayn maajoukkueessa.

Sánchezin edustamia seuroja ovat olleet muun muassa Sud América, Tacuarembó FC ja Club Nacional de Football. 

Sánchez valittiin Uruguayn joukkueeseen vuoden 2007 Copa Américaan. 

## Aiheesta muualla
*Sanchezin profiili national-football-teams.comissa
Tutkaenkeli

**Tutkaenkeli** on tutka-alan operaattoreiden ammattikielenkäyttöön vakiintunut sana. Se on tutkassa havaittu kaiku, jonka aiheuttaja usein jää selvittämättä, vaikka se olisi sellaisessa paikassa, jossa sen pitäisi olla havaittavissa silminkin.

Tutkaenkeleitä aiheuttavat esimerkiksi lintu- ja hyönteisparvet. Kääriäisperhoset voivat varautua sähköisesti, hohtaa valoa ja näkyä tutkassa. Yksittäiset linnutkin näkyvät tutkissa. Ilmassa voi olla silmin näkymättömiä ionisoitumia tai radioaaltoja heijastavia pilviä. Ilmakehän pyörteistä ja paikallisista ilman tiheyseroista syntyy epäjatkuvuuskohtia, jotka toimivat tutkamaalin tavoin ja jopa täyttävät liikkuvan maalin kriteerit.

Sopivat ilmakehän inversiokerrokset saattavat aiheuttaa radioaaltojen etenemiselle edullisen, kanavoivan tutkasään, joka mahdollistaa hyvin kaukaakin tulevien kaikujen vastaanoton. Tällöin voidaan nähdä heijastus lentävästä tai maassa olevasta kohteesta, joka on tutkan normaalikantaman ulkopuolella.

## Lähteet
Täältä pesee!

__NOTOC__
**Täältä pesee!** on Martti Servo & Napanderin seitsemäs pitkäsoitto, joka julkaistiin vuonna 2007.

## Kappaleet
Kaikki kappaleet sovittanut Martti Servo & Napander.

#
#
#
#
#
#
#
#
#
#
#
#
#

## Kokoonpano

### Yhtye
* Martti Servo – laulu, tenori- ja alttosaksofoni sekä huilu
* Juha Lötjönen – rummut
* Hannu Muukkula – kosketinsoittimet
* Erkka Alonen – basso
* Mauno Tiira – kitarat, mandoliini ja puhe (kappale "Tein sen, mihin näillä lahjoilla pystyin")

### Tuotanto
* Jussi Jaakonaho – tuottaja, äänittäjä, miksaaja (Finnvox F & Sonic Pump Studio)
* Pauli Saastamoinen – masteroija (Finnvox G)
* Marja Helander – kannen kuvat
* Janne Peltonen – kansitaide

### Vierailevat muusikot
* Mr. Lordi – taustalaulu (kappale 2)
* Paula Vesala – taustalaulut
* Antero Kyllästinen – taustalaulu (kappale 2)
* Ninni Poijärvi – viulu (kappale 4)
* Teemu ja Veli-Matti Mattson – vaskipuhaltimet (kappaleet 1, 6 ja 7)
* Mikko Mäkinen – baritonisaksofoni kappaleissa (kappaleet 1 ja 7)
* Juho Viljanen – pasuuna (kappale 2)
* Olli Haavisto – steel-kitara (kappale 6)
* Wiipurilaisen Osakunnan Laulajat (WiOL) johtajanaan Erkki Nurmi kappaleessa Partneri ja kumppani
* Jokke Pirhonen – lyömäsoittimet

## Lähteet
Belgian suomalainen merimieskirkko

**Belgian merimieskirkko** on osa Benelux-maiden suomalaista merimieskirkkoa. Benelux-maiden merimieskirkko on Suomen merimieskirkko ry:hyn kuuluva merimieskirkko, jolla on kaksi toimipaikkaa: merimieskirkot Brysselissä ja Rotterdamissa. Näiden lisäksi kirkolla on toimintaa myös kaupunkien ulkopuolella sekä Luxemburgissa. Benelux-maiden ensimmäinen merimieskirkko perustettiin Antwerpeniin vuonna 1905 ja vuodesta 1926 lähtien se sijaitsi samalla paikalla, kunnes toimitilasta luovuttiin 2015. Brysselin merimieskirkko on perustettu vuonna 2000. Benelux-maiden suomalaisen merimieskirkon johtajana toimii Jaakko Heinimäki.

## Toiminta

Merimieskirkko palvelee ulkomailla liikkuvia ja ulkomaille asettuneita suomalaisia. Suomen merimieskirkko on tehnyt työtä merenkulkijoiden ja ulkomailla asuvien suomalaisten hyväksi vuodesta 1875. Suomen Merimieskirkolla ei ole  veronkanto-oikeutta kirkollisveron muodossa. Merimieskirkon toimipisteet rahoittavat toimintansa avustuksilla, lahjoituksilla, vapaaehtoisilla jäsenmaksuilla sekä omilla toimintatuloillaan. Belgiassa merimieskirkon omat toimintatulot koostuvat mm. myyjäisistä (joulu, pääsiäinen), tilojen vuokraamisesta sauna- ja kokouskäyttöön, kahvilatoiminnasta, sekä Suomi-aiheisten elintarvikkeiden ja tavaroiden myynnistä. Toimintaa on mahdollista tukea tukijäseneksi liittymällä. 

Brysselin merimieskirkon suomenkielinen messu pidetään joka kuukauden ensimmäisenä sunnuntaina ekumeenisessa Ylösnousemuksen kappelissa (Rue van Maerlant 22-24, 1040 Bryssel). Luxemburgissa jumalanpalvelus suomeksi pidetään viidesti vuodessa.

## Katso myös

*Rotterdamin suomalainen merimieskirkko

## Lähteet

## Aiheesta muualla
*Belgian suomalaisen merimieskirkon kotisivut
*Suomen merimieskirkon kotisivut 
*Raitis, Paula: *Terwetulleita tänne! Sata vuotta Antwerpenin merimieskirkon elämää*. Suomen merimieskirkko ry, 2005. .
Pakinainen

**Pakinainen** on entisen Rymättylän kunnan, nykyisen Naantalin kaupungin lounaisosissa sijaitseva saari. Pääsaaren lisäksi Pakinaisten kylään kuuluvat muun muassa Kenkämaan, Korvenmaan, Pyytin, Pähkinäisten ja Vähä-Kaidan saaret sekä lukuisia pienempiä saaria ja kareja. Pakinaisten saaren pinta-ala on 5,88&nbsp;neliökilometriä ja suurin pituus viisi kilometriä. Saaren itäosa on nimeltään Harkinmaa. Keskellä saarta on noin neljän hehtaarin kokoinen umpeenkasvava Pakinaistenjärvi.

Saarella asui vuonna 2009 17 vakituista asukasta ja vapaa-ajan asuntoja saarella oli 55, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä  Pakinaisiin liikennöi yhteysalus M/S Isla Otavan Haapalasta.

Saaren koilisosassa sijaitsevassa Hautaniemen tammikossa kasvaa satoja tammia luonnontilaisessa jalopuumetsässä.

## Historia

Pakinaisissa on ollut asutusta satoja vuosia. Pakinaisten kartano oli aikoinaan suuri ja vaikutusvaltainen. Kartanon mailla oli runsaasti torppia ja kalastajia. Ruotujakolaitokseen kuuluneista saarelaisista tuli tavallisesti venemiehiä, joskin rakuunoitakin tavataan. 

Suomen käymään toiseen maailmansotaan liittynyt Moskovan rauhansopimus pakotti ihmisiä muuttamaan pois Suomenlahden ulkosaarilta niiden tultua luovutetuksi Neuvostoliitolle maaliskuussa 1940. Rymättylään muutti kymmeniä perheitä, joista kymmenen perhettä Koivistosta osti Pakinaisten saaren. Evakkoon saapuneet ihmiset hankkivat elantonsa kalastamalla. Sodan päätyttyä suurin osa evakoista muutti lähemmäs kotiseutujaan ja vain pieni osa heistä jäi asumaan sijoituspaikalleen.

## Katso myös
* Pakinaisten saaristo

## Lähteet
Finlay

**Finlay** voi tarkoittaa seuraavia:

## Henkilöitä

* Dave Finlay (s. 1958), pohjoisirlantilainen showpainija
* Don Finlay (1909–1970), brittiläinen pika-aitajuoksija ja ilmavoimien upseeri
* George Finlay (1799–1875), skotlantilainen historiantutkija ja filhelleeni
* Mervyn Finlay (1925–2014), australialainen tuomari, soutaja ja olympiamitalisti
* Peter Finlay, *DBC Pierre* (s. 1961), australialainen kirjailija
* Robert Finlay (1719–1789), ruotsalainen liikemies ja ruukinpatruuna, kauppaneuvos

## Muita merkityksiä

* Finlay, joki Brittiläisessä Kolumbiassa Kanadassa
10 000 Hz Legend

**10,000Hz Legend** on ranskalaisen Air-yhtyeen kolmas studioalbumi, joka julkaistiin 2001. Albumilta on julkaistu singlet *How Does It Make You Feel?*, *Radio #1* ja *Don't Be Light*.

## Kappaleet

# 
# 
# 
# 
# 
# 
# 
# 
# 
# 
# 
# 

## Muusikot

* Nicolas Godin
* Jean-Benoît Dunckel

## Aiheesta muualla
* Albumin viralliset sivut
Pähkinäinen

**Pähkinäinen** on Turun kaupungin ja Metsähallituksen omistama saari nykyisen Naantalin kaupungin alueella, entisen Rymättylän kunnan Pakinaisten kylässä. Saaren pinta-ala on noin 175 hehtaaria. Maankohoamisen seurauksena Pähkinäisestä on maayhteys myös Kenkämaahan ja Koissaareen. Näiden kolmen saaren, jotka nyt ovat yhtä saarta, pinta-ala on 282 hehtaaria. Saarissa asui vuonna 2009 kaksi vakituista asukasta ja vapaa-ajan asuntoja saarilla oli kolme, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä  Pähkinäisiin liikennöi yhteysalus M/S Kaita Otavan Haapalasta.

Pähkinäisten vanha laidunsaari on noin puoliksi luonnonsuojelualuetta ja se on merkittävä uhanalaisen lajiston suojelun kannalta. Noin 50 hehtaarin laajuinen ja Turun kaupungin omistama luonnonsuojelualue saaren itäpäässä rauhoitettiin luonnonsuojelulailla vuonna 1988. Lähes koko Pähkinäisten saari kuuluu laajempaan Pakinaisten saaristo natura 2000 kokonaisuuteen.

Saaren itäpuoli on kallioista karua kalliomännikköä, mutta kalliojyrkänteiden välisissä laaksoissa kasvaa reheviä pähkinälehtoja sekä tammia. Kallionaluslehdoissa tavataan muun muassa mustakonnanmarja, hammasjuuri, tuoksumatara ja metsäomenapuu. Saaren läntiset osat ovat tasaisempia ja siellä sijaitsee edustava flada sekä kosteapohjaisia rantaniittyjä ja kuivaa kangasta. Niityt olivat aiemmin laidunnuksen piirissä, mutta alkoivat kasvamaan umpeen ilman hoitotoimia. Tämän johdosta Metsähallitus aloitti saarella lampaiden laidunnuksen. Saarella on myös vahva kauris- ja hirvikanta jotka hidastavat avomaiden sulkeutumista ja puiden taimettumista. Niityillä on etenkin suuri merkitys hyönteislajiston kannalta. Pähkinäisten saari on yksi pikkuapollon tärkeimmistä elinalueista Suomessa. Pähkinäisten linnusto koostuu ulkosaariston, karujen kalliomänniköiden ja lehtometsien lajeista. Pääsaaren ympärillä olevilla luodoilla pesii runsaasti haahkoja, lapintiiroja ja useita lokkilajeja. Lehdoissa viihty satakieli, kultarinta, mustapääkerttu, sekä harvalukuinen pähkinähakki. Havumetsien lajistoa edustavat muun muassa teeri, hömötiainen ja töyhtötiainen.

Pähkinäinen oli Turun Hippoksen omistuksessa vuosikymmeniä. Kesällä saaressa laidunnettiin orihevosia.

Saari on Turun kaupungin ulkoilusaari. Turun kaupunki omistaa itäisen puoliskon saaresta. Siellä on 1923 rakennettu talo, jonka yläkerrassa on majoitustiloja. Alueella on myös sauna, kesäkahvila ja uimaranta, sekä usean kilometrin mittainen luontopolku. Saaren vierasvenesatama sijaitsee suojaisessa lahdenpoukamassa. 

## Lähteet
Valensolen ufotapaus

**Valensolen ufotapaus** tapahtui  1. heinäkuuta 1965 ennen klo 06.00 Valensolessa Kaakkois-Ranskassa.

Maanviljelijä Maurice Masse näki laventelipellollaan 80 metrin päässä oudon laitteen, jonka lähellä oli kaksi pojan kokoista hahmoa. Kun Masse lähestyi humanoideja, ne huomasivat hänet ja jähmettivät hänet lyijykynän tapaisella laitteella. Olennoilla oli suuret päät ja suuret silmät, ja ne olivat hiuksettomia. Masse kuuli epäselvää ääntelyä keskiruumiin kohdalta. Olennot menivät vikkelästi laitteeseensa liukuoven kautta. Lentolaitteen jalat alkoivat pyöriä, ja sen keskitappi irtosi maasta. Tässä vaiheessa laite toimi äänettömästi. Ufon noustessa lopulta pois kuului viheltävä ääni. Masse pysyi vielä jonkin aikaa lamaantuneena.

Massea ahdistelivat tapauksen jälkeen lehtimiehet, santarmit ynnä muut, ja hän katui, että oli kertonut koko tapauksesta. Laskeutumispaikalta löytyi 1,2 metrin läpimittainen, ympyränmuotoinen laventeliton alue, jossa oli 18&nbsp;cm:n läpimittainen ja 40&nbsp;cm syvä kolo, ja sen ympärillä ristimäinen painauma.

Laventeli ei kasvanut pellossa moneen vuoteen. Masse oli havainnon tekoaikaan paikallisen notaarin mukaan tasapainoinen, perheellinen 41-vuotias maanviljelijä, joka omisti menestyvän laventelitislaamon Valensolessa.

Kun ranskalainen ufotutkija Aimé Michel näytti Socorron ufotapauksen pohjalta rakennettua mallia Masselle, tämä luuli, että joku oli valokuvannut hänen näkemänsä kohteen.

## Lähteet

## Aiheesta muualla
* The mystery remains whole on the Valensole "flying saucer"
Hamamatsu

**Hamamatsu** () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee prefektuurin länsiosassa Tyynenmeren rannikolla Shizuokan länsi- ja Nagoyan kaakkoispuolella. Kaupungissa on 806&nbsp;407 asukasta (vuonna 2017) ja sen pinta-ala on 1&nbsp;558,06 neliökilometriä. Hamamatsu on nimitetty yhdeksi Japanin virallisista suurkaupungeista.

Hamamatsu sai kaupunkioikeudet 1. heinäkuuta 1911. Se laajeni huomattavasti 1. heinäkuuta 2005, kun sen osaksi liitettiin 11 läheistä kaupunkia. Hamamatsu on tärkeä kauppakeskus ja liikenneristeys, jossa on muun muassa moottoripyörä-, tekstiili- ja kemianteollisuutta.

## Aluejako
Hamamatsu jakautuu seitsemään suuralueeseen. Niistä asukasluvultaan suurin on Naka-ku, pinta-alaltaan vuorostaan Tenryū-ku.

## Lähteet

## Aiheesta muualla

* Kaupungin viralliset englanninkieliset sivut 
*
Yhdistyneiden kansakuntien ympäristöohjelma

**Yhdistyneiden kansakuntien ympäristöohjelma** (**UNEP**, ) on YK:n ohjelma, joka keskittyy ihmisten asuin- ja elinympäristöön liittyvien ongelmien tutkimiseen, alan kansainvälisen yhteistyön kehittämiseen sekä maapallon kestävään kehitykseen. Se perustettiin vuonna 1972 YK:n erityiselimeksi ja sillä on kuusi alueellista konttoria sekä lukuisa määrä maakohtaisia konttoreita. Sen pääkonttori sijaitsee Nairobissa Keniassa. UNEP julkaisee noin viiden vuoden välein Maailman ympäristön tila -raportin.

Internet-sivuillaan UNEP kertoo tavoitteekseen *[t]arjota johtajuutta ja kannustaa yhteistyökumppaneita huolehtimaan ympäristöstä toimimalla inspiraationa, tiedottamalla sekä auttamalla kansakuntia ja kansoja parantamaan elämänlaatuaan vaarantamatta tulevia sukupolvia.*

## Rahoitus
Hallintokulut saadaan YK:n yleisbudjetista. Ohjelmat rahoitetaan vapaaehtoisilla lahjoituksilla.

## Toimitusjohtajat

## Lähteet

## Aiheesta muualla

* UNEP:n viralliset verkkosivu    
* UNEP Year Book 2010 , julkaistu 23. helmikuuta 2010 
* UNEP Climate Change Centre 
* Kick the Habit: A UN guide to Climate Neutrality
Pikku naisia (täsmennyssivu)

**Pikku naisia** voi viitata seuraaviin teoksiin:

* *[[Pikku naisia]]*, Louisa May Alcottin kirja
* *[[Pikku naisia (vuoden 1933 elokuva)|Pikku naisia]]*, elokuva vuodelta 1933
* *[[Pikku naisia (vuoden 1949 elokuva)|Pikku naisia]]*, elokuva vuodelta 1949
* *[[Pikku naisia (anime)|Pikku naisia]]*, Toei Animationin anime vuodelta 1981
* *[[Pikku naisia (dokumentti)|Pikku naisia]]*, Liisa Helmisen ohjaama dokumentti vuodelta 1991
* *[[Pikku naisia (vuoden 1994 elokuva)|Pikku naisia]]*, elokuva vuodelta 1994
* *[[Pikku naisia (vuoden 2019 elokuva)|Pikku naisia]]*, elokuva vuodelta 2019
* *[[Ai no wakakusa monogatari]]*, Nippon Animationin anime vuodelta 1987
Otava (saari)

**Otavan** saari sijaitsee Saaristomeren sisäosassa Naantalin edustalla. Saaren pinta-ala on 105 km² ja se on Suomen merialueen viidenneksi suurin saari. Saari kuuluu nykyään kokonaan Naantalin kaupunkiin. Aiemmin se oli jakautuneena Rymättylän ja Merimaskun kesken, suurimman osan siitä kuuluessa Rymättylään.

Otavasta on maantieyhteys Särkänsalmen sillan kautta Naantaliin ja Kirkonsalmen sillan kautta Maskuun ja Velkualle. Etelässä pääsee kahden sillan kautta Nimettömän ja Airismaan saarille sekä Hämmärönsalmen lossille.

Rymättylän keskiaikainen kirkko on Otavan saaren keskellä ja Merimaskun puukirkko saaren pohjoisosassa. Saari on ollut asuttuna kauan, ehkä jo kivikaudelta saakka.

Otavan maaperä on kallioista ja luonto pääosin karua. Viljavat maat on muokattu pelloiksi jo satoja vuosia sitten. Merimaskun ja Rymättylän entisellä rajalla kohoaa laakea Villivuori 59,7 metrin korkeuteen ja siellä on maakunnallisesti arvokas Villivuoren luonnonsuojelualue.

Otavalla on noin 15 järveä (pohjoisesta lukien): Köylijärvi, Taattistenjärvi, Leikkistenjärvi, Leiklahdenjärvi, Paskaperänjärvi, Ylttistenjärvi, Vilujärvi, Kuralanjärvi, Tiskari, Riiaistenjärvi, Paskalahti, Taka-Paskalahti, Kirkkojärvi, Riittiönjärvi sekä umpeenkasvava Lyhtyjärvi.

Luonnonmaan ja Otavan välillä on Kotkanaukolla ilmajohtolinja, jonka sähköverkkoyhtiö Caruna aikoo korvata uudella 540-metrisellä 20 kilovoltin sähkökaapelilla, joka sijoitetaan merenpohjaan Särkänsalmen sillan eteläpuolelle. Samalla paikalla on myös teleoperaattori DNA:n merikaapeli. Ilmajohtolinja puretaan merikaapelin valmistuttua.

## Lähteet
Mati Klarwein

**Mati Klarwein** (9. huhtikuuta 1932 Hampuri, Saksa – 7. maaliskuuta 2002 Mallorca, Espanja) oli saksalaissyntyinen psykedeelinen taiteilija. Hän teki muun muassa levyjen kansiksi päätyneitä töitä, kuten Santanan *[[Abraxas (albumi)|Abraxas]]*-albumi ja Miles Davisin *[[Bitches Brew]]*. Tunnetuimmat teoksensa hän valmisti 1960- ja 1970-luvuilla. Töissä näkyy surrealismin vaikutus.

Klarwein vietti lapsuutensa Israelissa, minne perhe pakeni 1934 natsien vainoja.

## Lähteet

## Aiheesta muualla
* MatiKlarwein.com 
* MatiKlarwein.de 
* The Manic Landscape: Mati Klarwein 
* The Artists.org listing
Matti Mikkola (taidemaalari)

**Matti Olavi Mikkola** (23. lokakuuta 1930 Kangasala – 24. syyskuuta 2021 Oulu) oli suomalainen taidemaalari.

Mikkola sai taidekoulutuksensa Suomen kuvataideakatemiassa Helsingissä vuosina 1954–1958. Hänen debyyttinäyttelynsä pidettiin Oulussa vuonna 1954. 

Opetustyössä Mikkola toimi Oulun yliopiston arkkitehtiosastolla vuodesta 1971. Hän myös veti useita taidekursseja Pohjois-Suomessa.

Matti Mikkola oli naimisissa kulttuuritoimittaja Kaisu Mikkolan kanssa vuodesta 1962. 

## Lähteet
* 

### Viitteet
Alex Grey

**Alex Grey** (s. 29. marraskuuta 1953 Columbus, Ohio, Yhdysvallat) on yhdysvaltalainen psykedeeliseen ja visionaariseen taiteeseen erikoistunut taiteilija, joka on luonut myös spirituaalisesti vaikuttuneen taidefilosofian. Grey on vajrayanan harjoittaja.

## Taiteellinen tuotanto

Alex Greyn taide koostuu maalausten ohella performansseista, prosessitaiteesta  ja installaatioista. Greyn maalauksia voisi kuvailla henkisen, visionaarisen ja postmodernin taiteen yhdistelmiksi. Hänet tunnetaan hohtavia anatomisia ihmiskehoja kuvaavista maalauksista ja röntgenkuvamaisista kuvista. Hän kuvaa kehojen sisäistä anatomiaa yksityiskohtaisesti. Monissa maalauksissa on kuvattu luurankoa, hermostoa, imusuonistoa ja verenkiertoa tarkasti. Hahmot esitetään esimerkiksi rukoilemassa, suutelemassa, yhdynnässä tai raskaana. Aiheina ovat myös syntymä ja kuolema. Teoksissa on mukana uskonnollista symboliikkaa, kuten auroja, chakroja ja geometrisia kuvioita.

### Levynkansissa

Alex Greyn teoksia on käytetty monien levyjen kansissa, kuten Nirvanan *[[In Utero]]ssa*, Toolin,  Beastie Boysin *[[Ill Communication]]*in sisäsivuilla ja David Byrnen *The Visible Man*-livealbumin kannessa.

## Kuvagalleria

Tiedosto:Alex Grey Painting 1.jpg|Alex Grey maalaamassa.
Tiedosto:Alex Grey - COSM 4.jpg|Greyn maalauksia.
Tiedosto:Alex Grey - COSM 5.jpg|Näyttelyvierailija tutkii Greyn maalausta.
Tiedosto:Alex Grey Painting 2.jpg|Grey maalaa teoksensa yksityiskohtaa.


## Lähteet

## Aiheesta muualla
* Alex Greyn kotisivu